CELEX: 62017CN0391
Language: bg
Date: 2017-06-30 00:00:00
Title: Дело C-391/17: Жалба, подадена на 30 юни 2017 г. — Европейска комисия/Обединено Кралство Великобритания и Северна Ирландия

25.9.2017   
            
            
               BG
            
            
               Официален вестник на Европейския съюз
            
            
               C 318/7
            
         Жалба, подадена на 30 юни 2017 г. — Европейска комисия/Обединено Кралство Великобритания и Северна Ирландия
   (Дело C-391/17)
   (2017/C 318/12)
   Език на производството: английски
   
      Страни
   
   
      Жалбоподател: Европейска комисия (представители: L. Flynn, A. Caeiros)
   
      Ответник: Обединено Кралство Великобритания и Северна Ирландия
   
      Искания на жалбоподателя
   
   
               —
            
            
               да се установи, че като не е компенсирало загубите със собствени ресурси в размер, който следва да се определи и да се предостави на разположение на бюджета на Съюза съгласно членове 2, 6, 10, 11 и 17 от Регламент № 1552/1989 (1) (членове 2, 6, 10, 12 и 13 от Регламент 609/2014) (2) и като няма издадени сертификати за износ в нарушение на член 101, параграф 2 от Решение 91/482/ЕИО (3) за внос на алуминий от Ангила през 1999-2000 г., Обединено кралство Великобритания и Северна Ирландия не е изпълнило задълженията си по член 5 (а следователно и по член 10) от Договора за създаване на Европейската общност (понастоящем член 4, параграф 3 от Договора за Европейския съюз) и
            
         
               —
            
            
               да се осъди Обединено Кралство Великобритания и Северна Ирландия да заплати съдебните разноски.
            
         
      Основания и основни доводи
   
   
               1.
            
            
               В периода март 1999 г.—юни 2000 г. в Италия се внася алуминий с произход от трети страни, като преди това същият първо се внася в Ангила и след това се реекспортира. Властите в Ангила предоставят помощ за износ в размер на 25 USD на метричен тон (наричана по-нататък „транспортна помощ“) за стоките, които преминават през Ангила. Тази „транспортна помощ“, която Ангила предоставя за транзит на стоки, съответства на възстановяване на мита и води до отпадане митническото освобождаване в случай на реекспорт от Ангила и внос в ЕС. Член 101, параграф 2 от Решение 91/482/ЕИО неправилно се прилага от властите в Ангила, тъй като те издават сертификати за износ, въпреки че условията за това не са изпълнени. След нарушение на член 101, параграф 2 от Решение 91/482/ЕИО поради неправомерно издаване на сертификати за износ от страна на Ангила, Италия е възпрепятствана да събира мита в съответствие с член 24 ДЕО (понастоящем член 29 ДФЕС).
            
         
               2.
            
            
               Обединеното кралство носи финансова отговорност за загубата на традиционни собствени ресурси, причинена от сертификати за износ, издадени в нарушение на член 101, параграф 2 от Решение 91/482/ЕИО. Органите на Обединеното кралство не са взели всички необходими мерки за защита на финансовите интереси на Съюза и за гарантиране на правилното прилагане на Решение 91/482/ЕИО от администрацията на Ангила. Всяка държава членка трябва да гарантира, че нейните отвъдморски територии прилагат правилно всеки приложим за тях правен акт, какъвто например е Решение 91/482/ЕИО, с цел ефективна защита на финансовите интереси на ЕС.
            
         
               3.
            
            
               Когато действия или пропуски на органите на държава членка водят до загуба на собствени ресурси, Съюзът трябва да получи равностойността на загубените собствени ресурси. Съответно Обединеното кралство следва да компенсира бюджета на Съюза за общия размер на загубените собствени ресурси и да плати лихви за забава съгласно член 11 от Регламент № 1150/2000 (4).
            
         
      (1)  Регламент (ЕИО, Евратом) № 1552/89 от 29 май 1989 година за прилагане на Решение 88/376/EEC, Евратом относно системата за собствени ресурси на Общностите (ОВ L 155, стр. 1).
   
      (2)  Регламент (EС, Евратом) № 609/2014 на Съвета от 26 май 2014 година относно методите и процедурата за предоставяне на традиционните собствени ресурси, собствените ресурси на база ДДС и на база БНД и относно мерките за удовлетворяване на потребностите от парични средства (преработен текст) (ОВ L 168, стр. 39).
   
      (3)  Решение на Съвета от 25 юли 1991 година за асоцииране на отвъдморските страни и територии към Европейската икономическа общност (ОВ L 263, стр. 1).
   
      (4)  Регламент (ЕО, Евратом) № 1150/2000 на Съвета от 22 май 2000 година за прилагане на Решение 94/728/ЕО, Евратом относно системата за собствени ресурси на Общностите (ОВ L 130, стр. 1).